ઈમાનદારીપૂર્વક સ્વીકારવાની વાત છે મિત્રો પરંતુ સત્ય તો એ જ છે કે જ્યારે જ્યારે માણસ માત્ર એ પ્રેમ કર્યો ત્યારે ત્યારે એણે એના પ્રિય પાત્રનું નામ કયાંકને કયાંક લખ્યું છે એ પછી ડાયરીનું છેલ્લું પાનું હોય, ઝાડની છાલ હોય કે ગુલાબનું ફૂલ હોય. હા, એ વાત પણ સાચી છે કે ડાયરીઓના પાનાંઓ પર લખાયેલા એ દરેક નામ લગ્નની કંકોત્રી કે વેડિંગકાર્ડ પર સાથે નથી પણ લખાયા દરેક પ્રેમ પોતાની મંજીલ નથી મેળવી શકતો અને કદાચ એટલે જ આજની પેઢીએ લવ કે પ્રેમનાં ઓપ્શનમાં એક બીજો શબ્દ નીકાળ્યો છે “ક્રશ”.